cyanic-selkie/wikianc huggingface dataset:
Cora Hansen
Cora Hansen (pikenavn Clausen) (født 25. mars 1899, død 18. april 2012 ) var en amerikansk-canadisk superhundreåring, med foreldre som utvandret fra Drangedal i Telemark i 1882. Hun ble født mens familien bodde i Minnesota. De utvandret for andre gang i 1912, fra USA til Canada. Der bosatte de seg i Jenner i Alberta.
Norges Bank
1800-tallet
Frem til 1850 var det bare Norges Bank som ytet bøndene langsiktige lån mot pant i fast eiendom, ved siden av offentlige fond, hvorav Oplysningsvæsenets Fond var størst. Dette var lån over 20-40 år med 4 % rente. Pantelånene i Norges bank nådde en topp i 1846 med 6,5 millioner speciedaler, mot bare halvannen million i kortsiktige lån. Til gjengjeld var det ikke renter på kortsiktige innskudd - faktisk forlangte banken gebyr. Men i årene 1842-46 ga den 2,5 % rente på innskudd. På 1840-tallet utvidet Norges Bank derfor seddelmengden i forhold til sølvmengden fra 2:1 til 5:2 slik at det ble mer til utlån, selv om dette førte til at antall pengesedler kom over lovfestet mengde i forhold til sølv. I 1847 ble det uansett bråstans i utlån, da den europeiske krisen slo til som både kreditt- og eksportkrise. Særlig trelasthandelen stagnerte, og Norges Bank opplevde «struping» fordi sølvfondet hadde krympet, men ikke verre enn at pengesedlene beholdt sin verdi og fortsatt kunne innveksles mot sølv. Av hensyn til aksjonærene var Norges Bank varsom i krisetider, og så det heller ikke som sin oppgave å hjelpe næringslivet, noe som uansett falt vanskelig med så store utlånsmidler låst i hypotekslån.
Cora Hansen
6. desember 2011 ble Cora Hansen Canadas eldste dalevende person, og den siste gjenlevende i landet født på 1800-tallet. Hun bodde sine siste år i byen Medicine Hat i Alberta.
Norges Bank
1800-tallet
I Lov om Norges Bank fra 1892 ble det bestemt at banken skulle ha en fast ansatt direksjonsformann, utnevnt av regjeringen. I 1896 ble det bestemt at hovedkontoret skulle flyttes fra Trondheim til Christiania. I 1906 flyttet banken inn i nytt hovedkontor på Bankplassen. I 1820-årene fikk Norge sine første sparebanker, og fra 1848 sine første private forretningsbanker. Fra 1890-årene påtok Norges Bank seg oppgaven med å tilføre privatbankene likviditetslån i krisesituasjoner. Norges Bank ble dermed såkalt «Lender of Last Resort». I august 1914 suspenderte regjeringen Norges Bank gullveksling i likhet med de fleste andre land, på grunn av krigsutbruddet.
Cora Hansen
Foreldre
Hennes far, Elling Clausen Skjelbreid ble født 1852 i Drangedal. Hennes mor, Else Marie Jensdatter Grønnøy (f. 1856), også hun Drangedal. I 1865 var hun bosatt i Bamble (som fosterdatter).
Norges Bank
Mellomkrigstiden
I 1920-årene fikk Norges Bank, under ledelse av sin nye sjefdirektør Nicolai Rygg, to store utfordringer. For det første var den internasjonale valutasituasjonen svært ustabil som følge av at gullstandarden var suspendert. For det andre slo det inn en kraftig internasjonal lavkonjunktur i løpet av 1920. Den norske banknæringen hadde ekspandert kraftig under første verdenskrig og konjunkturomslaget førte raskt til at mange banker kom i vanskeligheter. Norges Bank ledet an både i bestrebelsene på å redde banker i likviditetskrise og i forsøket på å gjenskape stabile valutaforhold.
Cora Hansen
Foreldre
Paret ble gift juni 1878 i Drangedal. Deres første barn, Asborg, døde som liten. I 1882 var de bosatt i Kragerø.
Norges Bank
Mellomkrigstiden
Rygg kom til å søke å knytte Norge til den gjenreiste gullstandarden til gammel vekslingskurs (pari). Dette ble kjent som paripolitikken, og den kom til å vare fra 1925 til 1928. Politikken bidro til å gjøre både Rygg og Norges Bank svært upopulære i brede lag av befolkningen. I 1931 besluttet Norges Bank, i følge med blant andre Storbritannia og Sverige, atter å forlate gullstandarden som følge av depresjonen. Fra 1933 sluttet Norge seg til den såkalte Sterling-blokken. Norges Bank søkte nå gjennom markedsoperasjoner å opprettholde en fast vekslingskurs mot britiske pund. Fra 1932 tok bankproblemene slutt i Norge. Mellomkrigstidens kriser bidro til en sterkt økende motstand mot Norges Banks selvstendige rolle innenfor myndighetsapparatet og den økonomiske politikken.
Cora Hansen
Utvandring
11. juli 1882 reiste familien på fire fra Norge (mor, far, og sønnene Jens og Claus). De ankom New York med MS «Hekla» 26. juli. Emigrantbåten var en helt ny båt.
Norges Bank
Tysk okkupasjon
Norges Bank var under andre verdenskrig to institusjoner; Norges Bank i Norge, og regjeringen Nygaardsvolds Norges Bank i London, opprettet 22. april 1940. Under det tyske angrepet, natt til 9. april 1940, ble Norges Banks gullreserve evakuert fra Oslo. Den såkalte gulltransporten førte gullet i trygghet i Storbritannia. I henhold til provisorisk anordning om pengevesenet i Norge, vedtatt av regjeringen 22. april 1940, ble Rygg og direksjonen i Oslo løst fra sine verv. Norges Bank skulle formelt følge gullbeholdningen, og Arnold Ræstad ble av regjeringen utnevnt til sentralbanksjef. Stortingsmann Ole Colbjørnsen var blant de nye medlemmene av direksjonen. Oslo-direksjonen fortsatte imidlertid sitt virke under hele okkupasjonen. 24. april 1940 tilbød Oslo-direksjonen seg, i samarbeid med Administrasjonsrådet, å innfri de tyske okkupasjonsstyrkenes egne sedler, Reichskredittkassenscheine (= rikskredittkasse-sedler), mot en fordring på det såkalte Hauptverwaltung der Reichskredittkassen (= hovedforvaltning av rikskredittkassene) i Tyskland. Dette ga grunnlaget for tyskernes «okkupasjonskonto» i Norges Bank, hvor de ved krigens slutt hadde trukket 8,1 milliarder kroner.
1. mai 1940 ble Rudolf Sattler oppnevnt som Rikskommissariatets tilsynsmann i Norges Bank. Tyskerne ønsket å betale for seg med Reichkreditkassenscheine (RKKS, «rikskredittkvitteringer») som også ble brukt i andre okkuperte land. Dermed tiltok okkupasjonsmakten seg i praksis seddelutstedelsesrett i de okkuperte landene. Administrasjonsrådet fikk overtalt Norges Bank til å godta RKKS som lovlig betalingsmiddel, men i juli 1940 opphørte tyskerne med å sende slike til Norge, og tok i stedet i bruk «grønne sjekker» som fungerte som kvitteringer for hevet beløp. Ialt tappet tyskerne Norges bank for 11,7 milliarder, noe som tilsvarte nesten to ganger Norges BNP i 1939. De største uttakene skjedde imidlertid det første året, fra høsten 1941 ble uttakene fra okkupasjonskontoen stabilisert. Like fullt var det, sett i forhold til befolkningens størrelse, ingen andre tyskokkuperte land som måtte ut med større finansielle bidrag til den tyske krigsøkonomien enn Norge.
Etterkrigstiden (1945–71)
Etter frigjøringen kom Norges Bank til å bli marginalisert i den økonomiske politikken. Både valutakurs og rentenivå ble fra 1945 bestemt av regjeringen og Finansdepartementet. Fra 1950 ble bankens aksjonærer frikjøpt av staten og Norges Bank slik formelt nasjonalisert. I 1950-årene ble det også igangsatt arbeid med en ny sentralbanklov som hadde til hensikt å underordne banken også formelt. Denne ble imidlertid aldri vedtatt. Perioden fra 1945 til 1971 var preget av stabile valutaforhold gjennom Bretton Woods-systemet, og en forholdsvis høy grad av politisk regulering og kontroll med den innenlandske økonomien. Under slike forhold var det relativt lite spillerom for Norges Bank.
1971–2001
Etter sammenbruddet av Bretton Woods-systemet i 1971 gikk valutaforholdene inn i en ny turbulent periode. Frem til 1992 søkte Norge ulike tilknytninger for kroneverdien og foretok også flere devalueringer. I 1992 ble kronen løst fra ECU-samarbeidet og fikk flyte fritt. I 2001 ble det ved lov bestemt at Norges Bank skal sette styringsrenta med sikte på en gjennomsnittlig prisvekst på 2,5 prosent (inflasjonsmålet). Det styres med andre ord ikke lenger etter en mer eller mindre spesifikk kurs i forhold til annen valuta, slik tilfellet var tidligere. Innføringen av inflasjonsmålet, og tilføringen av ansvaret for Statens pensjonsfond-Utland (oljefondet) fra 1997, har særlig bidratt til å styrke Norges Banks posisjon innenfor myndighetsapparatet.
Norges Bank flyttet inn i nytt hovedkontor i 1986, med adresse Bankplassen 2. Bygningen, tegnet av arkitektene Lund og Slaatto, fyller et helt kvartal i Kvadraturen og omslutter eldre bygårder fra 1600-årene og 1850-årene. Fra 1980-tallet og frem til 2001 ble distriktsavdelingene avviklet. Fra 1985 har Norges Bank formelt vært et forvaltningsorgan.
Oppgaver
Norges Banks oppgaver er
Regjeringens instruksjonsmyndighet
I henhold til Sentralbankloven § 1-4 er det Kongen i statsråd, det vil si Norges regjering, som kan vedta mål for sentralbankvirksomheten. Regjeringen har ikke rett til å instruere sentralbanken, unntatt i ekstraordinære situasjoner. I slik tilfell har banken rett til å uttale seg før vedtak treffes, og slike vedtak skal også meddeles til Stortinget.
Norges Banks representantskap
Norges Banks representantskap oppnevnes av Stortinget for å føre tilsyn med driften av Norges Bank og med at reglene for virksomheten blir fulgt. Det velger ekstern revisor, godkjenner bankens årsregnskap, vedtar budsjettet, og gir årlig rapport til Stortinget om tilsynet med banken. Representantskapet har rett til innsyn i alle bankens saker og kan foreta de undersøkelser som det finner nødvendig.
Representantskapet har 15 medlemmer, valgt av Stortinget for fire år. Representantskapet har sitt eget tilsynssekretariat som utfører sekretariats- og tilsynsoppgaver.
Norges Banks organisasjon
Norges Bank har hovedkontor i Oslo. Det var 940 fast ansatte i banken ved utgangen av 2021, hvorav 519 var ansatt i Norges Bank Investment Management, 264 i sentralbankvirksomheten og 150 i administrasjonen
Ledelse
Norges Bank ledes av Hovedstyret, som er oppnevnt av Kongen i statsråd. Hovedstyret består av sentralbanksjefen, de to visesentralbanksjefene og seks eksterne styremedlemmer. To styremedlemmer velges i tillegg av og blant de ansatte til å delta i behandlingen av administrative saker. Representantskapet fører tilsyn med at reglene for bankens virksomhet blir fulgt, vedtar bankens budsjett og godkjenner dens regnskaper. Det består av femten medlemmer, som velges av Stortinget. Den daglige virksomheten ledes av sentralbanksjef Ida Wolden Bache, som overtok etter Øystein Olsen 1. mars 2022. Øystein Børsum ble utnevnt som visesentralbanksjef 28. mai 2021, for perioden 2. august 2021 til 1. august 2027, med særskilt ansvar for Norges Banks oppgave med å forvalte Statens pensjonsfond utland. Børsum satt som eneste visesentralbanksjef fra 1. mars 2022 til 22. juni 2022. 22. juni 2022 ble også Pål Longva utnevnt som visesentralbanksjef, for perioden 29. august 2022 til august 2028, med særskilt ansvar for sentralbankvirksomheten.
Sikkerhet
Fra 1969 til 2013 var Sikkerhetsavdelingen i Norges Bank den eneste ikke-militære vaktstyrken i Norge som var permanent bevæpnet. Avdelingen har ansvar for sikring av områder i og rundt banken, samt de transporttjenestene som utføres av banken. I bankens hovedbygning i Oslo hadde Sikkerhetsavdelingen egen innendørs skytebane, som ofte ble lånt av politiet til skytetrening. Ordningen med bevæpnede vakter ble avsluttet 19. juni 2013.
Sentralbanksjefer
Ordningen med permanent direksjonsformann ble innført i 1892. I 1985 endret man direksjon til hovedstyre, og samtidig ble tittelen sentralbanksjef innført.
Dette er en liste over Norges sentralbanksjefer, dvs. innehavere av sjefsstillingen i Norges Bank.
Cora Hansen
Tiden i Minnesota
Høsten 1882 kom de til Norman County i Minnesota, og bosatte seg der, nær slektninger i området. I løpet av tidsperioden 1883-1896 ble seks barn til født : Arnt, Edward, Asborg Elise (kalt Lise), Peder, Emma og Clarence.
Coras bror, Clarence Arthur Clausen (1896–1991) var i mange år professor i historie ved St. Olaf College i Minnesota.
Cora, som var det siste av ti barn, er den eneste som er født i Clearwater County (Beltrami County) – den 25. mars 1899. Ved juletider 1899 døde søsteren, Asborg Elise Clausen, «Lise», elleve år gammel.
Til Canada
1912 : Clausen-familien flyttet til Canada grunnet løfte om gratis jord på prærien i Alberta. De flyttet til Carlstad, et da nylig grunnlagt sted som litt senere ble gitt et nytt navn, Jenner.
I 1934 giftet Cora seg med Richard Hansen. De fikk datteren Eleanor, deres eneste barn. I 1972 flyttet Cora og mannen fra ranchen til Elkwater, Alberta. Hun hadde da bodd 60 år sammenhengdende i huset som familien bygde i 1912. Ektefellen Richard døde i 1975.
I 2002 bodde Cora på et eldresenter i Leader, Saskatchewan, nær ranchen til sin datter og sin svigersønn Alistair MacArthur. 25. mars 2011 fylte Cora 112 år. Hun bodde da på Valleyview Care Centre i byen Medicine Hat, Alberta, der også hennes to barnebarn, Jim og Allyson bor.
6. desember 2011 ble Cora Canadas eldste nålevende person, 112 år, 8 måneder og 11 dager gammel. Hun var den siste i Canada født på 1800-tallet.
Ved sin død var det bare ni mennesker i verden eldre enn Cora Hansen, i live.
Dokumentasjon
Foreldrene hennes bekreftes av folketellingen 1865 i Norge, bryllupet i Drangedal i 1878 og emigrantprotokollen fra 1882.
Cora og familien er registrert i de amerikanske folketellingene i år 1900 og 1910, og i den canadiske tellingen i 1916.
Før alderen endelig kunne verifiseres gjenstod det per 8. januar 2012 å finne bekreftelse på fødselsdato (i tellingen 1900 oppgis mars 1899, men ikke datoen), samt finne bekreftelse på hennes og mannens bryllup i 1934.
Hennes alder ble bekreftet 8. mars 2012, og det er dermed verifisert at hun ble gammel.
Robin Finck
Finck er en av få musikere som har spilt i to forskjellige band som har kommet på VH1s liste «100 Greatest Artists of Hard Rock»" (100 største hard rock-artister). Nine Inch Nails var rangert som nr. 43 og Guns N' Roses nr. 9.
Finck vokste opp i Marietta i Georgia og spilte i flere band i Atlanta-områder gjennom og etter high school. Han begynte å spille i Nine Inch Nails som del av deres turneband i 1993. Etter denne turneen begynte han å spille for sirkusgruppen Cirque du Soleil. I 1997 begynte han å spille i Guns N' Roses og skrev en toårs-kontrakt med dem. Da disse to årene var over, var albumet de hadde startet på fortsatt langt fra ferdig, og Finck begynte igjen å spille i Nine Inch Nails, som igjen skulle på turne. Kort etter turneen var over, sent i år 2000, begynte han igjen å spille med Guns N' Roses og turnerte med dem frem til 2002. Han turnerte og med Guns N' Roses i Oslo 2006.
Sfærisk geometri
Sfærisk geometri (også kalt kulegeometri) beskriver geometriske forhold mellom punkter og linjer på en kuleflate (sfære). Den ble opprinnelige utviklet i antikken for å beskrive observasjoner på himmelhvelvingen og etterhvert anvendt for navigasjon på jordoverflaten. I dag er den et eksempel på en ikke-euklidsk geometri da parallellaksiomet ikke er oppfylt.
På samme måte som i den vanlige plangeometrien er linjer i sfærisk geometri definert ved at de forbinder to punkt langs en vei som gir den korteste avstand mellom punktene. De er derfor geodetiske kurver på kuleflaten og kan identifiseres med dens storsirkler. Vinkelen mellom to slike linjer er definert i deres skjæringspunkt. Lengden av et linjestykke som forbinder to punkt, er gitt ved den brøkdelen det utgjør av en hel storsirkel. Når vinkler måles i radianer, har den per definisjon lengden 2π .
Da to storsirkler skjærer hverandre i to diametralt motsatte punkt eller antipoder, vil de avgrense kuleflaten i to mindre deler. Den minste omtales vanligvis som en sfærisk tokant. Den har to sider og to hjørner og er den enkleste figuren i sfærisk geometri. Mer interessant og viktigere er den sfæriske trekanten som er avgrenset av tre storsirkler og derfor har tre hjørner. Mens summen av vinklene til en plan trekant er π , er den tilsvarende summen av vinklene i en sfærisk trekant alltid større enn dette. Dette er et annet uttrykk for at geometrien er ikke-euklidsk.
Sammenhengen mellom sidene og vinklene i sfærisk geometri omhandles i sfærisk trigonometri. I motsetning til den vanlige trigonometrien inneholder den et stort antall forskjellige relasjoner mellom disse størrelsene. For sfæriske trekanter med minst en rett vinkel forenkles dette noe slik at disse trekantene har en spesiell plass i denne trigonometrien.
Sfærisk geometri er den enkleste formen for elliptisk geometri hvor en linje ikke har noen paralleller gjennom et punkt utenfor linjen. Da to linjer alltid skjærer hverandre i to motsatte punkt, kalles også sfærisk geometri for dobbeltelliptisk geometri. Man kan identifisere to slike motpoler med hverandre slik at to storsirkler bare skjærer hverandre i ett punkt. Dette vil da være enkeltelliptisk geometri, men den kan man ikke så lett skaffe seg et mentalt bilde av. Derimot beskrives den elegant som et projektivt plan ved analytiske metoder.
Kuleflaten er todimensjonal og har en konstant krumning. Sfærisk geometri kan utvides til rom med høyere dimensjoner og konstant krumning på samme måte som for elliptiske geometrier i høyere dimensjoner. Disse geometriene vil da kunne behandles som spesielle tilfeller av mer generelle Riemann-geometrier.
Grunnleggende egenskaper
Alle praktiske anvendelser av sfærisk geometri er på en todimensjonal kuleflate eller sfære. To punkter kan forbindes med et linjestykke som er en del av en storsirkel. Da dette kan gjøres på to forskjellige måter, velger man vanligvis den korteste forbindelseslinjen. Denne konvensjonen går tilbake til Euler.
Tre punkter A, B og C definerer en sfærisk trekant. Dette er det grunnleggende, geometriske objektet på kuleflaten. Det er vanlig å betegne de motstående sidene i trekanten med de tilsvarende små bokstaver slik at a er motsatt til hjørnet A, b er motsatt til B og samme for siden c. Lengden av sidene angis i buelengder som måles i radianer eller grader. Da buelengden til en full storsirkel er 2π  eller 360°, er sidene i en trekant mindre enn π  eller 180°. Har kulen en radius R, er den fysiske lengden av side a derfor aR når man benytter radianer.
Likedan angis vinklene mellom linjene som møtes i hvert hjørne, med små, greske bokstaver. Vinkelen i hjørnet A er derfor α, mens de i B og C er henholdsvis β og γ. Disse vinklene bestemmer arealet av trekanten. Ved å benytte egenskaper til den duale eller polare trekanten, finner man at det er gitt som
Da dette alltid må være positivt, må summen α + β + γ > π  eller 180°. I vanlig euklidsk plangeometri er den alltid 180° slik at bare to av vinklene kan fritt velges. Desto mindre arealet er, desto nærmere blir vinkelsummen 180° eller π  fordi trekanten da nesten er euklidsk. Den maksimale vinkelsummen er 3π  som tilsvarer arealet til den halve sfæren.
Sinussetningen
I omtrent tusen år frem til år 1000 e. Kr. tok de fleste beregninger i sfærisk geometri utgangspunkt i Menelaos' teorem. Fra da av ble det gradvis erstattet av den sfæriske sinussetningen som er enklere å benytte i praksis. Den har samme form som den tilsvarende setningen i euklidsk geometri og kan skrives som
Lengden til for eksempel sidekanten som har buelengde a, er gitt som der R er radius til sfæren og likedan for de andre sidene. Hvis nå disse tre lengdene alle er mye mindre enn R, kan man tilnærmet skrive = aL/R og så videre. Setningen tar da formen
som er den vanlige, euklidske sinussetningen. I dette tilfellet er summen de tre vinklene nøyaktig lik med 180°.
Cosinussetningen
Når to sider og vinkelen mellom dem er gitt, kan man i euklidsk geometri beregne den motsatte sidekanten ved hjelp av cosinussetningen. I sfærisk trigonometri kan den analoge setningen utledes. For hjørnet C hvor sidene a og b møtes med vinkel γ, er den
Kevin Warwick
Kevin Warwick (født 1954) er en britisk ingeniør og forsker med kybernetikk som sitt spesialområde. Han er kjent for sine forsøk på å koble teknologi til det menneskelige nervesystem.
Sfærisk geometri
Cosinussetningen
Tilsvarende uttrykk finnes for de to andre hjørnene.
Den euklidske grensen R → ∞ av denne setningen kan igjen utledes ved å skrive slik at  og tilsvarende for de to andre sidene. Det sfæriske uttrykket går da over til
som er den vanlige cosinussetningen.
I det spesielle tilfellet at vinkelen γ = 90°, er den sfæriske trekanten rettvinklet. Setningen tar da formen
Kevin Warwick
Han tok en doktorgrad ved Imperial College i 1993. Han har vært ansatt ved Coventry University og som professor ved University of Reading.
Sfærisk geometri
Cosinussetningen
som er den sfæriske utgaven av Pythagoras' læresetning.
Eksempel
I en populær bok om sfærisk geometri er det gitt som eksempel en beregning av den korteste avstanden mellom en by Q i Irland og Y i New York som dampskipene i White Star Line fulgte  over Atlanterhavet i forrige århundre. Utgangspunkt Q har koordinater 51.78° nordlig bredde og 8.18° vestlig lengde, mens ankomststedet Y ligger på 40.47° nordlig bredde og 74.13° vest. Ved å forbinde disse to punktene på sfæren med Nordpolen N, har man en sfærisk trekant NQY. Lengden av siden = 38.22°, mens siden = 49.53°. Vinkelen mellom disse to sidene er gitt ved differensen φ = 74.13° - 8.18° = 65.95° mellom de to lengdegradene.
Kevin Warwick
Warwick har blitt omtalt som verdens første Cyborg, hvilket innebærer at han er både menneske og robot. Årsaken til denne benevnelsen var at han i 1998 fikk han implantert databrikker i kroppen, og at han på den måten ble i stand til å kommunisere direkte med en datamaskin.
Sfærisk geometri
Eksempel
Den sfæriske cosinussetningen sier nå at siden QY har en buelengde gitt ved
Rette trekanter
Når vinkelen i hjørne C er γ = 90°, så har man to frie vinkler α og β sammen med tre sidekanter a, b og c. Velger man tre av disse fem størrelsene, vil de da tilfredstille ti relasjoner. De er
Mange av disse var kjent fra tidlig av, men ble systematisert av John Napier på 1600-tallet. Han utviklet også enkle huskeregler som forbandt dem. Ved å betrakte den tilsvarende, polare trekanten, kan man oppstille ti lignende, duale relasjoner.
Historie
Sfærisk geometri ble studert av tidlige, greske astronomer. De første trigonometriske betraktninger ble innført av Hipparkhos som baserte disse på kordene i sirkler i stedet for sinus til de tilsvarende buelengdene. Med dette grunnlaget skrev Menelaos fra Alexandria et viktig arbeid Sphaerica om sfærisk trigonometri. Her ble også Menelaos' teorem vist å være gyldig på en kuleflate, muligens etter at det tidligere var utviklet i den euklidske plangeometrien. Noen få år senere omtrent 150 e. Kr. ble denne matematikken systematisk benyttet av Ptolemaios i hans store verk Almagest. I de nesten tusen følgende år vil dette bli stående som standardreferansen til sfærisk geometri.
Da gresk vitenskap langsomt gikk under etter 300 e. Kr., ble denne kunnskapen om sfærisk geometri etterhvert overtatt av muslimske lærde. Den ble benyttet i astronomisk sammenheng i forbindelse med å kunne finne retningen til Mekka på forskjellige steder og fastsettelse av tidspunkt for mange religiøse gjøremål. Behovet for denne innsikten var her større enn blandt kristne som primært benyttet astronomiske fenomen til bestemmelse av påskehøytidligheten.
Kjennskap til indisk matematikk gjorde den matematiske fremstillingen enklere ved at de greske kordene ble erstattet med den moderne sinusfunksjonen. En de første som tok denne i bruk, var Al-Battani på 900-tallet og hundre år senere Al-Biruni i hans bok Nøkler til Astronomien. Mens denne utviklingen foregikk i de østlige deler av Middelhavet, skrev Al-Jayyani i Cordoba omtrent på samme tid en bok om Lengden av buer på en sfære. Den inneholdt det meste av den nyeste utviklingen. Knapt to hundre år senere ble alt dette sammenfattet av Al-Tusi i ett verk som i stor grad dannet grunnlaget for den videre, europeiske utvikling av sfærisk trigonometri.
Rundt 1460 skrev Regiomontanus sitt verk Om trekanter som er det første, rent trigonometriske arbeidet i Europa og fikk stor betydning. Århundret senere la imidlertid Gerolamo Cardano merke til at mye av innholdet om sfærisk trigonometri var tatt fra arbeidet til en spansk muslim som hadde levd et par hundre år tidligere. På begynnelsen av 1600-tallet bidro John Napier med nye formler for denne geometrien og oppfant logaritmer som forenklet i stor grad beregningen av rette trekanter. På 1700-tallet sammenfattet Leonhard Euler sfæriske trigonometri i det formelapparat som i stor grad er det samme som benyttes i dag.
718 Erida
718 Erida er en hovedbelteasteroide. Den ble oppdaga den 29. september 1911 av Johann Palisa fra Universitäts-Sternwarte Wien i Wien. Den er oppkalt etter en datter av den amerikanske astronomen Armin Otto Leuschner.
Forvik
Forvik er administrativt sentrum i Vevelstad kommune i Nordland.
Pallas
Pallas kan referere til:
Hyponym
Hyponym (fra gresk: onyma, «navn») er, innen lingvistikken, et ord med en referanse som inngår i (er en delmengde av) referansen til et annet ord. Et klassifikasjonssystem hvor underordnede ord er hyponymer, mens overordnede ord er hyperonymer kalles en taksonomi.
Eksempler
Ordet terrengsykkel er et hyponym til sykkel, som igjen er et hyponym til fremkomstmiddel. Motsatt er fremkomstmiddel et hyperonym til sykkel, og sykkel er et hyperonym til terrengsykkel.
Al Pitrelli
Al Pitrelli (født 29. september 1962 i New York) er en amerikansk musiker. Han er best kjent for sitt arbeid med Trans-Siberian Orchestra, Megadeth, Savatage, Blue Öyster Cult og O2L.
Dizzy Reed
Darren Reed (født 18. juni 1963), bedre kjent Dizzy Reed, er keyboardist for rockebandet Guns N' Roses. Han ble født i Hinsdale, Illinois, USA, og har vært medlem av Guns N' Roses siden 1990. Han startet også gruppen The Wild og er i tillegg keyboardist og vokalist i bandet Hookers & Blow. Han har vært gift med forfatteren og læreren Lisa i nesten 15 år, og de har to barn sammen.
AX
Ax eller AX kan vise til:
Renaixença
Renaixença ([], katalansk for renessansen, gjenfødelsen) var en katalansk kulturell bevegelse som nådde sitt høydepunkt på midten av 1800-tallet. Navnet kommer av ønsket om en gjenfødelse av det katalanske språket og den katalanske kulturen etter flere århundrer med undertrykkelse fra det kastiljanske Spania. Bevegelsen var parallell med andre lignende bevegelser, slik som «Rexurdimento galego» (den galisiske renessansen).
De viktigste forfatterne fra denne perioden er Joan Maragall, Jacinto Verdaguer og Bonaventura Carles Aribau. Stilen fra renaixença ligner den europeiske romantikken, som er dominert av følelser, patriotisme og historiske temaer. Språket som ble brukt blanda kultismer og neologismer med ord fra populærkulturen.
Albrecht Ritschl
Albrecht Ritschl (født 25. mars 1822 i Berlin, død 20. mars 1889 i Göttingen) var en evangelisk tysk teolog. Ritschl var professor ved universitene i Bonn og Göttingen.
Av samtiden ble han regnet som datidens fremste teolog, mens ettertiden regner ham som den fremste representant for klassisk liberalteologi.
Fra 1864 var han til sin død professor i dogmatikk og kirke- og dogmehistorie ved Universitetet i Göttingen. Ritschl ble fra 1874 den ledende i en skole av teologer, «ritschlianere», hvortil også Wilhelm Herrmann (1846-1922) og Adolf von Harnack (1851-1930) regnes. Ritschl og hans skole var en av dem som fikk innflytelse i den evangeliske teologi til inn på 1900-tallet.
AY
AY, Ay, aY og ay kan bety:
Epidemisk ruting
Epidemisk ruting er en teknikk som brukes for å rute objekt gjennom et nettverk. Navnet henspiller på biologiske system, der man i epidemier vil se spredning av smitte via biologiske vektorer og annet. Man finner det også i sosiale nettverk der rykte og holdning kan spre seg epidemisk.
Man antar et nett med N noder. Enhver node som mottar et objekt kan, for hver av sine naboer (via en direkte link) videresender objektet med sannsynlighet p. Fra perkolasjon vet man at en p>0.59 sikrer at nesten alt når frem til alle. Under denne verdien, vil nesten ingen komme frem til noen. Dette krever at nodene er tilkoblet symmetrisk og med en viss grad. Men, ideen kan tas inn i kringkasting, som jo ellers baserer seg på å sende alt til alle, og derved være mulig årsak til at nodene og nettet overbelastes.
Teknikken kan brukes på mange andre områder, eksempelvis for å vite hvem som er aktive i et Peer-to-peer datanett, nyhetsformidling og også elektronisk post som skal kringkastes. En rekke varianter av sladring har vært lansert for spredning av meldinger i sensornett, der hver node har svært begrenset batterikraft, regnekraft og rekkevidde via små radioer. For å øke levetiden til nodene er det avgjørende at de er gjør så lite som overhodet mulig. Det å vedlikeholde rutetabeller er en av de arbeidsoppgaver som unngås med epidemisk ruting. Teknikken er uhyre enkel, og krever kun at noden bruker batterikraft til å (a) beregner en tilfeldig verdi og (b) videresende meldingen.
Epidemisk ruting kan også brukes for å rute en melding til en enkelt (unicast), eller en gruppe (multicast). Ulempen, er at den vil involvere mange som egentlig ikke skal motta meldingen. Fordelen er at man tilrettelegger for anynomitet gjennom kryptering, da det kun er de egentlige mottakere som kan den krypterte meldingen.
Estimated Position Error
Estimated Position Error (forkortet EPE), er et mål på posisjonsfeil innen navigasjon. På norsk kalles det i noen tilfeller estimert posisjonsfeil.
EPE kan beregnes på flere måter. En vanlig metode ved for eksempel triangulering, hvor man har tre peilinger mot faste mål (eller for eksempel målinger fra tre GPS-satellitter), er å slå en sirkel hvor de tre peilingenes linjer blir tangenter til en sirkel, hvor den antatte posisjonen blir sentrum i sirkelen. EPE blir da radius i sirkelen, for eksempel 7 meter.
Forenklet eksempel
Når man krysspeiler, for eksempel med et enkelt peilekompass, tar man som oftest to målinger for å finne sin posisjon. En kan for eksempel peile «Raggsteinnuten» på 140°, og «Syningshovden» på 350°, og ved å trekke en linje fra hver av disse toppene i et kart, finne ut sin omtrentlige posisjon. For å være sikret mot målefeil, og for å få en mer nøyaktig måling, kan man benytte tre målinger. Punktet hvor målingene krysser hverandre vil da, forstørret, se ut som på bildet til høyre.
El Pinar
El Pinar (spansk for «furutreet») kan vise til:
Stadler Rail
Storaksjonær Peter Spuhler kjøpte seg inn i selskapet i 1989. Siden da har selskapet vokst fra et par titalls ansatte i Sveits til 6000 ansatte pr. 2013 - hvorav halvparten i Sveits, resten i land som Tyskland, Ungarn, Polen og Hviterussland. Omsetningen lå på ca. 17 milliarder kr i 2013.
Stadler er kanskje mest kjent for sine FLIRT-tog. Pr. 2014 har de levert over 900 av dem. NSB bestilte 50 slike motorvognsett i 2008 og har økt bestillingene siden; de første kom på skinner i 2012.
Togtyper
Stadler har blant annet levert følgende togtyper:
Under produksjon:
Didda Jónsdóttir
Sigurlaug Jónsdóttir (født 1964), også kjent under pseudonymet Didda og som Didda Jónsdóttir, er en islandsk forfatter og skuespiller.
Bibliografi
Listen er ikke fullstendig
El Pinar (Uruguay)
El Pinar er en by i Canelones-departementet i det sørlige Uruguay. Byen har 21 091 innbyggere.
Historie
El Pinar ble grunnlagt i 1950 av Guillermo Pérez Butler.
Befolkning
El Pinar har 21 091 innbyggere  (beregning 2011)
Kilde:
1936 Lugano
1936 Lugano er en hovedbelteasteroide og går i bane innenfor asteroidefamilien Adeona. Den ble oppdaget 24. november 1973 av Paul Wild ved Observatorium Zimmerwald i Zimmerwald.
Håndholdt enhet
Håndholdte enheter er en fellesbenevnelse for mobile elektroniske enheter som er ment å kunne holdes og brukes ved hjelp av én hånd.
Svenska litteratursällskapet i Finland
Svenska litteratursällskapet i Finland (SLS) er et vitenskapelig samfunn for finlandssvensk litteratur, kultur og forskning med hovedsete i Helsingfors. Samfunnet ble grunnlagt i 1885 til minne om Johan Ludvig Runeberg.
Selskapet utdeler årlig en rekke stipend og priser. Den største prisen er Tollanderska priset som utdeles på Runebergs fødselsdag den 5. februar.
Svenska litteratursällskapet har et eget forlag hvor det utgis vitenskapelige bøker og skriftrekker med tilknyning til den svenskspråklige kulturen i Finland. Emnene spenner over historie, litteraturvitenskap, svensk språk, etnologi, folkloristikk og samfunnsvitenskap.
Selskapet besitter en rekke arkiver og samlinger for ivaretagelse av den svenske kulturarven i Finland. Disse er De tre første arkivene ligger i Helsingfors, de to siste i Vasa.
AB
AB, Ab, aB og ab kan bety:
AZ
AZ, Az, aZ og az kan bety:
Libius Severus
Libius Severus (født ca. 420, død 15. august 465) var en vestromersk keiser fra 461 til 465. Den forrige keiseren, Majorian ble drept av den mektige magister militum Ricimer 2. august 461. Etter et kort interregnum ble Libius Severus utropt til keiser ved Ravenna 19. november samme år.
Severus var kun en marionett, all makta lå hele tiden hos Ricimer. Severus ble ikke godkjent som keiser av den østromerske keiseren, Leo I. En annen som nektet å anerkjenne Severus var Aegidius, magister militum i Gallia. Visigoterne tok på seg å fjerne Aegidius, til gjengjeld fikk de byen Narbonne. Aegidius falt i 465 og en slags romersk autoritet i området ble gjenopprettet.
Enrique Iglesias
Enrique Iglesias (født Enrique Miguel Iglesias Preysler, 8. mai 1975) er en spansk artist, låtskriver, modell, skuespiller og plateprodusent.
Libius Severus
Nesten ingenting er kjent om Libius Severus’ regjering. Han døde i løpet av høsten 465. Datoen er uviss, to forskjellige kilder nevner henholdsvis 15. august og 14. november, det er bevart en lov i hans navn datert 25. september. Dødsårsaken er heller ikke kjent med sikkerhet. Senere historikere har hevdet at han ble forgiftet av Ricimer, men den samtidige skribenten Sidonius Apollinaris skrev i 468 at Severus døde av naturlige årsaker.
Enrique Iglesias
Karriere
Iglesias startet karrieren sin på midten av 1990-tallet sammen med det amerikansk-spanske plateselskapet Fonovisa, noe som bidro til at han ble mer kjent i Latin-Amerika og USA. Han begynte senere å rette seg mot et større publikum og signerte en multi-album avtale med Universal Music Latino for 48 000 000 dollar for å utgi de spanske og engelske språklige albumene hans. I 2010 avsluttet han samarbeidet med Interscope og jobbet med andre plateselskap som Universal Music Group etiketten, Sony Music Entertainment og Universal Republic for å jobbe med Euphoria.
Iglesias har solgt over 100 millioner plater verden over, noe som gjør ham til en av de mest solgte spanske artistene gjennom tidene. Han har hatt fem Billboard Hot 100 topp fem singler, inkludert to nummer-one og rekorden for å produsere 23 nummer én spanskspråklige singler på Billboard sin Hot Latin Tracks. Han har også hatt 12 nummer-én sanger på Billboards Dance diagrammer, mer enn noen annen enkelt mannlige artist. Til sammen har Iglesias samlet 70 nummer én rangeringer på de ulike Billboard-listene. Billboard har kalt ham «Kongen av Latin Pop» og «Kongen av Dans». Billboard også kalt Enrique nummer to latinsk artist av årene 1986-2011 (Luis Miguel tar førsteplass).
Tidlig liv
Iglesias ble født i Madrid i Spania. Han er det tredje og yngste barn av sangeren Julio Iglesias og journalist Isabel Preysler. Han vokste opp sammen med to eldre søsken; Chabeli Iglesias og Julio Iglesias Jr. Moren hans er filippinsk og faren er spansk med røtter fra Galicia og Andalucía. Hans far har også jødiske røtter på morssiden sin. Iglesias foreldrene ble skilt i 1979.
I 1986 ble bestefaren til Iglesias, Dr. Julio Iglesias Puga, kidnappet av den væpnede baskiske terrorgruppen ETA. På grunn av sikkerheten deres ble Iglesias og broren hans Julio Iglesias Jr sendt for å bo sammen med faren sin i Miami. Han har også bodd i Beograd i Serbia i ett år med moren sin. Søskene reiste rundt sammen med en barnepike. Iglesias gikk på Gulliver barneskole der han var med i forestilling av Hello, Dolly. Selv om moren hans er filippinsk, kan ikke han snakke morens språk. Iglesias snakker både spansk og engelsk flytende. I tillegg studerte han business ved University of Miami.
Iglesias ville ikke at faren skulle vite om planene hans om en musikkarriere og derfor ønsket ikke å bruke det kjente etternavnet hans for å fremme karrieren sin. Han lånte penger fra familiens barnepike og spilte inn en demo kassett som besto av en spansk sang og to engelske sanger. Fernán Martínez hjalp han til å spille inn låtene under navnet «Enrique Martínez» med bakgrunnshistorien av å være en ukjent sanger fra Guatemala.
St. Martin
St. Martin, eller Saint Martin, kan vise til:
Steinar Lyngstad
Steinar Lyngstad (født 29. september 1956) er en norsk lokalpolitiker (Sp) som fra 2003 til 2019 var ordfører i Namdalseid kommune. Kommunen ble i 2020 slått sammen med Namsos.
Seismisk bølge
En seismisk bølge er en bølge som beveger seg gjennom Jorden, oftest forårsaket av et tektonisk jordskjelv, noen ganger av en eksplosjon. Seismiske bølger skapes også kontinuerlig av bølger i havet og vind. Seismiske bølger studeres av seismologer. De måles med et instrument kalt seismograf, som tar opp avlesningene fra seismometer eller geofon. For seismiske studier av oljereservoarer, kan hydrofoner gi ytterligere informasjon.
Typer av bølger
Det finnes i hovedsak to typer seismiske bølger; rombølger og overflatebølger. Flere typer eksisterer, men har mindre viktighet. Rombølger og overflatebølger deles igjen opp i undertyper.
Overflatebølger
Overflatebølger beveger seg i to dimensjoner; langs jordoverflaten. Disse deles opp i Rayleigh-bølger og Love-bølger. Rayleigh-bølgene ligner de bølgene man kan se på vann. De går vesentlig saktere enn rombølgene, med rundt 70 % av s-bølgenes hastighet. Ved Love-bølger beveger overflaten seg på tvers av bølgeretningen, noe som kan få overflaten til å slå sprekker. Disse går fortere enn Rayleigh-bølgene, og har rundt 90 % av s-bølgenes hastighet.
Office
Office har flere betydninger, blant annet:
Ildefons Cerdà
Ildefons Cerdà i Sunyer (født 23. desember 1815 i Centelles, død 21. august 1876 i Santander) var en katalansk ingeniør, byplanlegger, arkitekt, jurist, økonom og politiker.
Han er mest kjent for sin urbanistiske reform i Barcelona på 1800-tallet, som resulterte i distriktet Eixample. Gatene er rette, og det er nøyaktig 133,3 meter mellom hvert gatehjørne. Ildefons Cerdà var en av grunnleggerne av moderne byplanlegging.
1937 Locarno
1937 Locarno er en hovedbelteasteroide. Den ble oppdaget 19. desember 1973 av Paul Wild ved Observatorium Zimmerwald i Zimmerwald.
Autokefale kirker
Autokefale kirker er de selvstendige kirker innenfor den ortodokse kirken. Begrepet kommer av gresk αυτο (auto=selv) og κεφαλή (kefali=hode), som da angir selvstendige kirkesamfunn med sitt eget overhode innenfor den østlige ortodokse kirken. I den ortodokse tradisjon er dette betegnelsen på de selvstendige kirkene som har sin egen patriark eller erkebiskop som leder. Autonome (selvstyrende) kirker har en betydelig grad av indre selvstyre, men ligger som regel innenfor et patriarkats jurisdiksjon. De autonome kirkene er normalt underordnet en autokefal kirke. Denne organiseringen står i klar kontrast til den romersk-katolske kirke, hvor paven er denne kirkens uomtvistelige internasjonale overhode. Alle de ortodokse kirkene har samme liturgi, lære og kirkerett. De fleste av kirkene er nasjonalkirker knyttet til landets nasjonale forhold. De som regnes som de eldste og også ærverdigste av de ortodokse kirkene er de fire østlige patriarkater fra oldkirken. Den ortodokse kirke i Hellas regnes som autokefal og er nært knyttet til den greske stat, men av respekt for patriarken i Konstantinopel har de ikke erklært eget patriarkat.
I oktober 2018 anerkjente patriark Bartholomeos I av Konstantinopel Den ukrainsk-ortodokse kirke (Kiev-patriarkatet) som selvstendig. Samtidig ble det 332 år gamle vedtaket fra 1686 om underordning under patriarken i Moskva opphevet. Patriark Kirill av Moskva kunngjorde deretter at Moskva-patriarkatet bryter med Konstantinopel. Splittelsen er relatert til konflikten om det østlige Ukraina og den russiske ortodokse kirke som har nær tilknytning til landets president Vladimir Putin.
Til de autokefale ortodokse kirker regnes:
Iveland
Iveland er en kommune i Agder fylke. Den grenser i nordvest mot Evje og Hornnes, i nordøst og øst mot Birkenes, og i sør og vest mot Vennesla. Kommunens tettsteder er Birketveit, Vatnestrøm og Skaiå, alle disse har egen barneskole og dagligvarehandel, men det administrative sentrum ligger på Birketveit sammen med ungdomsskole og kirke.
Historikk
Iveland har vært selvstendig kommune siden 1. januar 1886 da Hornnes og Iveland kommune ble delt i to. Iveland kommune hadde ved opprettelsen 1 103 innbyggere. Ved kommunens 125-årsjubileum 1. januar 2011 hadde kommunen 1 305 innbyggere, men dette har gått noe ned i 2012.
Gruvedriften i Iveland var en viktig attåtnæring for bøndene i bygda – det ble utvunnet feltspat til porselen- og fajansefabrikker i Europa. En forutsetning for eksporten var Setesdalsbanen som åpnet i 1896.
Natur og geografi
Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 – 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 – 1 000 mill år gammelt, og stedvis 1 550 – 1 480 millioner år gammelt).
De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Iveland kommunes kommunevåpen
Kommunevåpenet viser er en sølvhammer på grønn bunn og gir et bilde av kombinasjonen mellom jord- skogbruk og gruvedrift i kommunen. Det er tegnet av Astrid Vatnestrøm og ble vedtatt av Iveland kommunestyre 16. desember 1986.
Stedsutvikling
Ivelands tusenårssted er området rundt Birketveittjønna. I forbindelse med stedsutviklingsprosjektet Iveland kommune hadde fra 2007 til 2010 ble det gjort en rekke mindre trivselsfremmede tiltak i dette området. Blant annet ble ryddet skog og kratt rundt Birketveittjønna, skåret av en fjellknaus med diamantwire i vegkrysset mellom fylkesvei 403 og 291 og tilrettelagt for universelt utformet fiskeplass/badeplass for ungdom på Dolteneset. Området ved badestranden og den tidligere hyttetomta på Rågehauen ble gjort tilgjengelig som rekreasjons- og parkområde i 2011.
Åkle - sentrumsutvikling
Kommunestyret i Iveland ønsker å utvikle en «fremtidslandsby» i området, og er tatt opp som forbildeprosjekt i treprogrammet Agder Wood. Agder Wood skal fremme energieffektiv og klimavennlig boligutvikling, og er et samarbeid mellom daværende Aust-Agder fylkeskommune, Vest-Agder fylkeskommune, Fylkesmannen i Aust-Agder, Fylkesmannen i Vest-Agder og Husbanken. Ola Roald Arkitektur AS arbeider med prosjektering av landsbyen.
AR
AR, Ar, aR og ar kan bety:
Fylkesvei 5480
Fylkesvei 5480 går mellom Lunde og Storheimstø i Alver kommune.
Sæbøvegen var en tid del av riksvei 565.
Frem til 2019 hadde veien betegnelsen fylkesvei 407 (Hordaland).
Lomas de Solymar
Lomas de Solymar er en by i Canelones-departementet i det sørlige Uruguay. Byen har 16 018 innbyggere.
Befolkning
Lomas de Solymar har 16 018 innbyggere (beregning 2004)
Kilde:
Montara-ulykken i 2009
Montara-ulykken i 2009 fant sted på den oppjekkbare boreriggen West Atlas på Montarafeltet rundt 690 kilometer utenfor byen Darwin i Australia. Det brøt ut i brann 1. november 2009 etter at oljefeltet hadde lekket olje i ti uker. Operatør på feltet var det thailandske selskapet PTTEP og med Seadrill som eier av riggen. Død fisk og oljeklumper er funnet nær den indonesiske kysten. West Atlas ble levert fra Kffelverftet høsten 2007.
Oljesølet skjedde i Timorsjøen utenfor Vest-Australia siden 21. august 2009 og utviklet seg til et av Australias verste. Oljefeltet ligger utenfor Kimberley kysten, 250 kilometer nord for Truscott, og 690 kilometer vest for Darwin.
Australias Department of Resources, Energy, and Tourism beregnet oljesølet til 2000 fat per dag.
Billie Jean King Cup
Billie Jean King Cup (inntil 1995 Federation Cup og fra 1995 til 2020 Fed Cup) er den viktigste tennisturneringen for damelandslag. Den tilsvarer herrenes Davis Cup.
Turneringen er blitt arrangert hvert år siden 1963.
Nemnda for helsevurdering
Nemnda for helsevurdering er et organ tilknyttet Finans Norge (FNO) som har til oppgave å vurdere hvilken helserisiko som er knyttet til søkere av livsforsikring.
Nemnda utarbeider retningslinjer for risikovurdering av forsikringssøkere og kan i spesielt vanskelige saker gi anbefaling til bedømmelse av enkeltsøknader om forsikring og erstatning. Nemnda het først Nevnden for mindre gode liv og fra 1972 til 2008 Nevnden for helsebedømmelse.
Ved møter i nemnda deltar åtte representanter:
Jon Arne Sægrov
Jon Arne Sægrov (født 25. mai 1962) er en norsk produsent og tekstforfatter for sceneproduksjoner. Han driver firmaet Pedagogisk Idé AS. Han var med å starte Stavanger Revyteater i 1987. Ut fra Stavanger Revyteater har produksjonsselskapet Kvammen & Sægrov produksjoner AS, Bare Kjekt AS, Sceneprodusentene AS, Norsk Sceneproduksjon AS og Stavanger Scenedrift som driver Humorhuset Stavangeren blitt etablert. Jon Arne Sægrov er mer eller mindre involvert i alle disse selskapene.
I 1989 var Jon Arne Sægrov sentral i opprettelsen av Gosenrevyen. Siden har han årlig skrevet og vært leder for revyen som hvert år spilles med ca. 220 ungdommer som artister på scenen for et publikum på 8 000 - 10 000
Jon Arne Sægrov var elev ved Stavanger katedralskole og er utdannet Cand. Paed. Han er medlem i Norsk Revyforfatterforening og har mottatt Stavanger kommunes kulturpris (2004), Stavanger Aftenblads kulturpris (2006) og SR-bank ildsjelprisen (2013).
Deiksis
Deiksis innebærer i semantikken at et ord skifter referanse avhengig av hvem som ytrer seg, hvor det blir ytret eller når ytringen tar plass. Deiktiske ord kalles ofte indikatorord.
Lars Otto Okstad
Lars Otto Okstad (født 24. juli 1947 på Høylandet i Nord-Trøndelag) er en norsk gårdbruker og politiker (Sp).
Han var ordfører i Høylandet kommune 1992–1993 og 1995–2011 samt varaordfører 1994–1995. Han har ledet Høylandet senterparti.
Han er gårdbruker med kyllingproduksjon på Okstad (gnr. 100) på Høylandet.
719 Albert
719 Albert er en Amor-asteroide. Amor-asteroidene er ei gruppe nærjordsobjekt. De har en store halvakse større enn 1 AE og perihel (minsteavstand til Sola) på mellom 1,017 og 1,3 AE. Den ble oppdaga den 3. oktober 1911 av Johann Palisa fra Universitäts-Sternwarte Wien i Wien. Den er oppkalt etter baron Albert Salomon von Rothschild, som sponset observatoriet i Wien.